
Pacea armată 

Liga Naţiunilor, în ultima ei sesiune, şi-a accentuat cu mai puţină 
timiditate ca pân'acum problemele capitale pentru cari a luat fiinţă. 
Spiritul evanghelic ai visătorului american pare a pătrunde mai adânc 
în psihologia popoarelor obosite de svârcolirile răsboiului și puse pe 
gânduri de consecințele multiple ale marelui cataclism. O adiere îm- 
păciuitoare începe a se resimţi în suflete, un vag impuls de apropiere 
pare a mişca pe învingători şi pe învinși, dornici cu toţii să por- 
nească o perioadă de creaţiune pe ruinele dărămăturilor de ieri. Re- 
centa conferință dela Londra, desfăşurată întrun ton blând de conci- 
lianţă reciprocă, a fost primul moment, când după o dușmănie păti- | 
maşe de-un deceniu s'a creat o atmosferă generală mai liniştită, dând 
lumii iluzia că raporturile morale ale umanității sunt pe cale de-a in- 
tra într'o alvie nouă. La Geneva șa încercat deunăzi să se culeagă 
roadele acestei destinderi prin lansarea unor lozince pozitive, menite 
să preocupe de-aproape opinia publică din ţările interesate. 
Chestiunea desarmării generale la adăpostul Ligii Naţiunilor a 
fost unul din obiectele de căpetenie la conferinţă. Prezenţa șefilor de 
guvern ai Franţei și Engliterei a dat o deosebită amploare acestui 
proiect, împrejurul căruia s'au rostit atâtea discursuri mişcătoare. Ro- 
mâniei i sa acordat cinstea, ca delegatul ei să fie ales preşedinte al 
comisiunii desarmării. Cc 
Este necontestat un progres pentru omenirea sbuciumată, această 
ramură de mășlin dela Geneva. Sugestiunile ei vor contribui de sigur 
să. atenueze ura înverșunată care a rămas ca o moştenire de pe câm- 
pul de bătaie şi-a otrăvit sufletele. Se vor desprinde astfel, de ici de 
colo, accente schimbate și se vor schița dogmele unui nou catechism 
moral. Ideologia vremii va primi cu încetul, iarăși, îndrumarea în sen- 
sul orientărilor pacifismului ante-bellic, urmând ca realitatea să con- 

firme în mod postum binefacerile doctrinei. In orice caz, preludează 
un cântec avansat din muzica viitorului. Pentru moment însă, situația 
generală nu îndreptățeşte profeţiile cele mai optimiste. Trăim încă 
subt apăsarea trecutului apropiat, de care ne poticnim la toate col- 


ţurile.. Continentul întreg tot se mai sbate subt loviturile morţii şi-ale 
Tuinei care l-au încercat, înfățișând fenomene de vulcanism și prepa- ` 


rând surprize. Poate fi un. certificat mai elocvent, pentru a lămuri 
această furtună surdă, ca faptul că reprezentanţii celor două mari pu- 
teri atașați la ideia desarmării sunt ei înșiși în ţara lor susţinătorii 
celor mai formidabile forțe armate din câte-au fost vreodată? Franţa, 
cu toate înclinările teoretice ale d-lui Herriot, se vede nevoită să se 
menţie într'o eră de acut militarism, în vreme ce Anglia biruitoare 
şi-a augmentat considerabil flota de război, sporindu-şi totodată și ca- 
“drele armatei permanente. Fierbgrea necontenită de peste Rhin, care 
după aparențele unei resemnări de oportunitate mișcă mesele întrun 
"pronunţat spirit de revanșe, nu poate însenina orizontul. La aceste se 
adaugă, pe lângă tradiționala clocotire balcanică, toată imensa volbură 
moscovită, pe seama căreia haosul e un principiu de existenţă și-o 
concepție programatică. In astfel de împrejurări, cine-ar putea descifra 
din logica realităţii prevestiri liniștitoare şi făgăduințele păcii, cu deo- 
sebire astăzi când Liga Naţiunilor, în afară de atribuţiunile onorabile 
de tribunal moral, nu dispune încă de nici un mijloc de constrângere 
pentru consfinţirea intențiilor sale? S'a perpetuat boala de ieri și re- 
mediile împotriva ei nu s'au găsit încă. Conferiaţa dela Geneva subt 
acest raport ia aspectul unui corgres de doctori savanţi, care au cer- 
cetat cu deamănuntul ravagiile microbului şi au codificat o serie de 
sfaturi platonice pentru convalescenți, mau reușit să se fixeze însă a- 
supra stârpirii răului. . i 

Care poate fi deci punctul de vedere al statelor mici și îndeo- 
sebi al ţărilor ieşite din vâltoarea răsboiului, în fața proiectului de 
desarmare ? In mod teoretic, fireşte, ne raliăm cu toții la formula uma- 
nitaristă care ni se serveşte întrun elan simpatic de înfrățire univer- 
sală. Moraliceşște, poate, suntem cei mai pregătiți pentru astfel de lozince, 
fiindcă deodată cu împlinirea hotarelor procesul nostru s'a terminat 
cu o sentință justă. Nu mai avem deci nici un balast de ordin sufle- 
tesc, care să ni se puie deacurmezișul unor porniri de pace şi bunâ- 
voire cu toată lumea. Intrebarea este însă, dacă păstrarea unui patri- 
moniu de care se leagă însăşi existența noastră, poate fi asigurată 
prin formula dela Geneva? Poate, de pildă, opinia publică din Ro- 
mânia, cu situația ei specizlă, să-și însușească în circumstanțele ac- 
tuale acest crez, pe care să-l introducă în conștiința mu'țimii şi så 
facă cu el educaţia cetăţenilor săi? Răspunsul e negativ, simplu și 
foarte palpabil. El se degajează în mod normal pe seama tuturora, ca 
o problemă elementară de geografie. Câtă vreme la Budapesta și la 
Moscova mai există încă o mitralieră, desarmarea României e un 
pium desiderium pe care-l putem hrăni cu toții ca o dorință senti- 
mentală, dar pe care ori-ce minte echilibrată îl refuză dela început. 
Intâmplarea vrea ca “tocmai acum, când ministrul nostru de externe 

întrun mod quasi-paradoxal a fost chemat să prezideze comisiunea 
desarmării generale, înarmarea României să fie problema cea mai de- 
căpetenie pentru existența noastră, şi în acelaș timp pentru asigurarea 
păcii din acest colț al Europei. In adevăr, ce' remediu mai potrivit 
s'ar putea găsi în fața tendinţelor sgomotoase de imperialism bolşevic 
care ne ameninţă zilnic la Nistru, pregătind occidentului o grozavă 
deslănţuire generală ? Proiectele paciticatoare dela Geneva, când Ru- 
sia cu reg'mul ei de astăzi reprezintă încă un corp politic separat pe 


harta Europei, nu numai ieșit din sfera de influență a Ligii Națiuni- 


lor, dar complect izolat de întreagă mentalitatea statelor din apus ? 
Nu, aceste rețete sunt inoportune și pentru noi inaplicabile. 

lată, de ce, mai mult ca ori-când, aici va trebui să stăm cu: 
mâna pe sabie. Străinătatea trebuie să înțeleagă, că împrejurările din 
nenorocire silesc România la o întărire militară crescândă. Dacă se 
vor aprecia binefacerile pe care le-aducem umanității prin această 


augmentare de forță armată, care ne transformă până la un punct în 


soldaţii Europei şi-ai civilizației primejduite, atunci ni se va da mână 
de ajutor să îndeplinim această nobilă funcțiune. Dacă nu, cel puţin 
să nu ni se ceară identificarea cu idei care pot schimba în doctrine 
periculoase pentru însăşi temelia vieţii de stat. 

De-aceea să ni se îngăduie, ca din colțul dela gurile Dunării 
și-ale Nistrului, în plenitudinea instinctelor de conservare naţională, 
doritori de calm şi de muncă netuiburată, să transformăm pe solul 
nostru formula desarmării generale dela Geneva în singura lozincă 
salvatoare care ne poate asigura o viață normală: vechea și bătrâ- 
neasca lozincă a pâcii armate. : 


OCTAVIAN GOGA 

Cântec de flutur 


Sunt pleoapa luminii, vrăjită 
Lucesc în văzduh, aurită. 


Sunt lâna lucirii de raze, sunt caer 
Şi vântul 'mă toarce cu fusu-i:de aer. 


Sunt mic, dar pe umăru-mi port 
A soarelui fire de tort; 


-Pe ape când trec, mă sărută 
'* Răcoarea cu buza ei mută, 
‘Sin pletele undelor scutur 

Icoana-mi fugară de flutur... 


Amant al grădinilor, sbor 
Furându-le 'ntregul sărut, 
Şi 'n urma mea florile mor 
Tăcut... 


VINTILĂ RUSSU ŞIRIANU 

-> Perioada: clasică 


— Câteva puncte de sprijin pentru perspective viitoare — 


Ar pi Ciudat, la cea dintâi privire, cum şi cele mai elementare 
adevăruri sufleteşti mai au nevoie. să fie apărate, la noi, faţă. de în- 
drăsneaţa extravaganță á celui dintâi mistificator. i 

“Inchipuiţi-vă, că lucrurile s'ar petrece aiurea, peste graniță; în 
Franța bunăoară, de unde niciodată mau lipsit reformătorii și. unde nici- 
odată nau ostenit iconoclaştii. Mutaţi această scenă, petrecută deunăzi .la 
București, cu trei mii de chilometri mai spre Apus, și ziceţi, că într'o 
zi criticul unui cotidian parizian ar găsi la vitrina librăriilor cartea, 
scrisă în limba română, a unui fost hamal în portul Marsiliei, născut 
din tată grec şi mamă franceză. Presupuneţi, că criticul cu pricina ar 
şti româneşte, şi, cetind cartea marsiliezului altoit cu sânge átenian, 

„Sar apuca să trâmbiţeze, în toată Franţa, descoperirea celui mai mare 
prozator francez din câţi au existat vreodată. Urmăriţi apoi, cu ima- 
“ginaţia, bătăile lui de tobă, articolele șenzaționale, anunţurile cu 
fotografie, studiile pe pagini îutregi, cari ar duce toate spre aceeaș 
incheere: — „Literatura noastră ma produs până acum decât 

` diletanţi. Diletant a rămas Balzac, diletant a fost Gustave Flaubert, 
diletant e Anatole France. Acum, însfârşit, iată scriitorul reprezentativ 
al Franţei, singurul și cel dintâi, întemeietorul clasicismului francez, 
domnul Aristide Manos (să zicem că aşa l-ar chemà) fost hamal în 
portul Marsiliei, fost fotograf la Mizil, jumătate grec, jumătate francez, 

„A autor al unui roman genial scris în româneşte, şi tipărit la Bucureşti 

în editura Micu Alcalay...“ Spuneţi, ce fel de primire ar incasa un 
asemenea discurs, în Parisul carg a consacrat, totuș, pe levantinul 

Jean Moréas şi a aclamat pe mulatrul Alexandru Dumas? Sar râde, 

cu poftă, în priînele douăzeci şi patru de ore, şi, dacă farsa sar 
încăpățâna să persiste, indignarea ar lua, dintr'odată, aspecte tangibile. 

Căci, există un lucru cu care nici cel mai sprinten copil teribil din 

Cartierul Latin nu consimte să glumească. Acesta este, pur și simplu, 

cugetul naţiei sale. 

Aici, pe malurile rău canalizate ale Dâmboviţei, lucrurile se petrec 
altfel. In mijlocul anarhiei spirituale, pe care unii dintre recenţii noștri 
oaspeţi se silesc s'o răspândească pretutindeni, orice profanare e po- 
sibilă, chiar când are drept ţintă să dovedească neputința acestui popor 
de a-și găsi expresia nepieritoare a sufletului său colectiv. Așa ceva, 
în barbara Românie n'are cum să existe; de aceea numitul domn Sa- 
nielevici (sârb de origine, după nume) se poate răsfăța pe șase și pe 
opt pagini mari de gazetă. prezentându-ne nouă înși-ne, fără pic de 
pudoare intelectuală, pe cel mai mare scriitor român, pe clasicul Pa- 
nait Istrate, autor al unei povestiri de moravuri balcanice, scrisă şi 
tipărită în franțuzește; şi de aceea, nici un alt glas de protestare nu 
sa auzit, în afară de acela, foarte modest şi prea slab, al celui care 
iscăleşte aceste rânduri, mărturisând impietatea săvârşită, și semnalând 
grosolana eroare aruncată în lvme cu bună ştiinţă. o. 

Domnul Panait Istrate, fotograful ambulant dela Nisa, să fie adică 
scriitorul cel mai desăvârșit al literaturei româneşti? 

Ne-am îngădui să glumim, dar știm bine că altceva este serios - 
aici, dincolo de valoarea. izolată. a unei. gogonate năsbăţii critice. Sunt, 
față în faţă, două concepţii cu totul deosebite, despre rostul adânc al 
iteraturilor naţionale. Nu e, prin urmare, o simplă întâmplare, că dl 
Sanielevici, pripăşit şi dumnealui prea de curând printre noi, s'a ridi- 
cat pe el însuş la rangul de spiritus rector al temperamentului românesc, 
pentru ca de-acolo, deja înălțimea piedestatului de hârtie maculatură ofe- - 
rit de dl Rozenthal dela Adevărul, să poată proclama pe rătăcitorul zugrav 
“ dela Brăila, pe musafirul tuturor mizeriilor occidentale, pe contraveni- 
entul permanent la legea pașapoartelor, drept întemeietorul clasicismului 
român. Numai acela, al cărui obraz nu mai reacționează în faţa insultei, 
nu simte rânjitoarea batjocură, ascunsă subt această încoronare 
regească, organizată pe seama unui simpatic vagabond, pe care lite- 
ratura românească nici n'a. avut până astăzi prilejul să-l cunoască. 
— „Mai sunteţi, dintre cei cari credeţi că arta reprezintă supremul patri- 
moniu al unei ţări? ei bine, priviți, acesta este cel mai mare, unicul 
scriitor român: un heimatlos... Revizuiţi-vă, prin urmare, greșitele cre- 
dinţe, recunoașteţi-vă eroarea, închinaţi-vă în faţa idoluilui.“ 

Dar, noi nu ne revizuim credințele, noi nu ne recunoaştem îm 
eroare, şi noi nu ne închinăm Kirei dlui Panait Istrate. Nu-și poartă 
nimeni patria, cum spunea altădată Mirabeau, pe pingelele ghietelor... 
O periodă clasică, de-a bună seamă va sosi şi pentru literatura româ- 
nească, căci, după înțelegerea noastră, nu poate exista scriitor clasic 
de sine stătător, apărând izolat ca un ciudat arbore puternic, crescut. 
în mijlocul unei vegetaţii pe care s'0 contrazică. In toate epocile de 
înflorire pe care le-a cunoscut clasicismul, de subt porticele Eladei 
până subt arcada Luvrului, niciodată el nu sa oglindit altfel dinaintea: 
vremilor de cât ca o cristalizare a spiritului specific național. În trage- 
„ diile lui Euripide a înmărmurit, prinzând formele frumuseţii veşnice, 
tot înțelesul plastic al vechiului eroism grecesc. In Eneida lui Virgiliu 
pulsează în întregime mândria stăpânitoare a imperiului latin. In poezia: 
dramatică a lui Racine societatea franceză și-a strecurat, subt armura: 

figurilor legendare, eleganta ei sensibilitate. Națiunea întreagă, așa cum 
ea'se cere tălmăcită, cu preocupările ei, cu concepția ei de viaţă, cu 
năzuințele ei, sa răsfrânt, prin ceeace avea mai esenţial şi mai carac- 
teristic, în fiecare din epocile pe cari, mai ales din această pricină, 
le numim clasice. Scriitorul clasic este, cu alte cuvinte, al timpului 
său, şi timpul său este acela al unei armonii perfecte dintre dure- 
rile lumii și idealul de artă. Scriitorul clasic nu poate fi, spre fericirea 
lui, un neînțeles, dar mare cum să ajungă. vai! un precursor. Scrisul 
lui cade, de pe ramul unei generaţii glorioase, ca un. fruct pârguit, pe 


"care iernile viitoare nu-l vor: putrezi, dar nici vreun prisos de aromă 


nu-i vor adăuga. Căci, în rigiditatea grogramului său estetic, clasi- 


“cismul însemnează o imagine etnică integrală, în perfecțiunea rezu- 


“mativă a căreia, stă însăș taina împietrirei ei în timp. 


Pricinile pentru cari. literatura românească mwa trecut încă, până 
acum, prin perioada ei clasică, sunt lesne de priceput. Noi nu ne-am 


găsit încă o formulă definitivă şi totală. a spiritului românesc. 


Rupţi în patru părți deosebite, desfâşurând însuşirile noastre creatoare 
subt apăsarea a trei culturi străine, trăind o viață politică fragmen- 
tară, noi, Românii, am purtat de-alungul veacurilor peceţile unor 
rosturi mincinoase, cu nenumărate puncte obscure, cu orizonturi 
coborâte, amenințați în orice clipă să ne înăbușim. Marii noştri scrii- 
tori wau cunoscut seninătatea olimpică a piscurilor înalte, de unde 
ochiul poate îmbrățişa linia estetică a tragicului. Ei au fost: sau ne- 
întrecuți povestitori regionali, ca lon Creangă din Humulești; sau 
geniali singuratici, ca Mihail Eminescu; sau scânteietori revoluționari, 
ca Octavian Goga; sau inteligenți imitatori, ca lon Minulescu. Dar, noi ne 
vom găsi cândva pe noi înşi-ne, statornicind în scurgerea unui veac 
de strălucire expresia: armonică a sufletului românesc. Influențele 
străine se vor măcina, rând pe rând, amestecându-se întrun aluat 
nou și mustos de originalitate. In tiparele rigide ale prăfuitelor 


noastre tradiții va începe să bată un vânt de primenire, înviorător. 


Din toate la “olaltă, din vechi reminiscențe de sentimentalism slav, 
din nebănuite îndemnuri tracice, din moștenirea cu grije întreţinută 
a clarității latine, va răsări cândva floarea de marmură scânteietoare, 
rece şi nepieritoare, a geniului rasei noastre. De pe culmea revendicărilor 
naționale împlinite, vom respira atunci cu plămâni proaspeţi aerul 
tare al eternității. 

In nici un caz însă, această perioadă clasică a literaturei româ- 
nești nu va putea să înceapă cu Kyralena, grecoaica din portul Bră- 
ilei, care se spovedeşte pe franțuzeşte dlui Romain Rolland în editufa 
Grasset din Paris, — și, cu atât mai puţin, dl. H. Sanielevici ni se pare 
destinat să fie autorizatul ei crainic. Indrumătorii cugetelor noastre 
mau cum să fie aceia cari îşi sapă versetele crezului lor cu toiagul 
lui Ahasverus în deşerturile nisipoase, nici aceia cari își seamănă 
grauajele goale pe piatra dela răscrucea drumurilor. .. 


ALEXANDRU HODOȘ 

Colonizările în Ardeal . 


— Colonizările înainte de 1848 — 











Colonizările făcute în Ardeal înainte de 1848, sau mai bine zis 
înainte de 1868, se deosebesc, şi în ceeace privește scopul şi în ceea- 
ce priveşte forma lor, de cele înfăptuite după anul 1868. 

Colonizările de mai înainte, — cu singura excepţie a, saşilor, — 
au fost înfâptuite după programul şi concepția agrară a cabinetelor 
din Viena. Cele făcute după 1868 aw:fost executate: după: concepția 
agrară a guvernelor din Budapesta. Deosebirea de concepție, de plan, 
dar mai ales de scopul urmărit prin colonizare de către cele două 
regime, se poate ușor constata, dacă luăm sub o analiză doctrinară 
realitatea care s'a ivit în urma acestor colonizări. Colonizările Vienes 
au avut la bază sistemul satelor. Comune coloniste compacte, aproape 
de liniile de “circulație, pe cursul apelor; aceasta era condiţia esen- 
țială de colonizare a agrarienilor din Viena.:Scopul urmărit era pro- 
gresul agricol al țării. Colonizării Budapestei au avut la bază siste- 
mul fermelor. Ferme coloniste, resfirate pe întreg corpul destinat co~ 
nizării. Important era să răsară cât mai multe asemenea ferme resfi- 
rate, deoarece scopul era ca să se formeze astfel insule ungurgşti în 
masivul ceiorlalte naţionalităţi. 

Realitatea de azi arată care dintre aceste două sisteme a dat 
mai bune rezultate. Astfel vom avea și noi o indicație pentru viitor, 
pe care va trebui s'o utilizăm la colonizările noastre. 

Colonizările realizate de Viena au dat comune înfloritoare și bo- 
gate, bine organizate, cu o populaţie disciplinată şi cu un progres 
economic şi cultural indiscutabil. Dovada o avem în realitatea dim 
Banat și Crişana, cu o situaţie geografică bine aleasă, cu un vădit 
progres economic, dovedind superioritatea sistemului preconizat de 
Viena. Colonizările realizate de Budapesta, după sistemul fermelor, nu 
prezintă o organizare durabilă. Aceste ferme resfirate pe corpul ma- 
sivului național vor dispărea cât de curând, şi fără urme. In trecut, 
ele au trăit în urma privilegiilor de cari sau bucurat din partea 
Budapestei. Curmându-se acest sistem de privilegii, ele nu vor fi ca- 
pabile a trăi în aerul egalităței. Colonizările Vienei toate au fost de 
ordin economic şi social. Scopul lor a fost, deoparte, sporirea pămân- 
tului cultivabil, de altă parte sporirea populaţiei rurale. In “timpurile 
de demult, mari întinderi erau acoperite cu păduri seculare, multe şe- 
suri erau terene mlăștinoase. Populaţia rurală pe acelea vremuri era 

prea rară. In astfel de condiţii, cotonizarea era justificată, deoarece 
numai așa se poate spori populaţia rurală și asigura brațele necesare 
pentru a transforma codrii seculari şi terenele mlăștinoase în pămân- 
turi de cultură. La aceste colonizări erau mai bine primiți colonişti 
din apus, cari de acasă aveau un grad de educaţie, şi astfel re- 
prezentau şi un progres de cultură. Așa se pot esplica colonizările 
germane în Banat şi Crişana. Colonizările Budapestei au fost de ordin 
național și mau avut nici o justificare economică și socială. Colonistul 
ungur ma fost așezat pe terene necultivabile, în scopul ca el să-le 
transforme în pământuri de cultură. Din contra, colonistul ungur a fost 
aşezat în pământ cultivabil, exclusiv cu scopul să rămână acolo, şi 
àstfel prin presenţ: sa în acea regiune să schimbe fața etnografică de. 
mai înainte. Colonistul ungur a fost aşezat în regiuni unde populația 
- rurală uşor ar îi putut îmbuca pământul destinat colonizărei. Deci, nici 
lipsa de brațe ma reclamat colonizarea. Atât colonizările Vienei, cât 
şi cele ale Budapestei s'au făcut însă cu dreptul de proprietate. In a- 
ceastă privinţă este o omogenitate între vederile celor două regime. 

Să vedem acum, dela un caz la altul, care sunt cele mai îm- 
portante colonizări dinainte de 1848? 

Cea . mai veche colonizare dinainte de 1848 este incontestabil 
a saşilor. Ea sa făcut în baza „diolomei andreiane“, dată la anul 
1226 de regele Andrei al Ungariei. Prin această diplomă sa asigurat 
coloniștilor saşi întinderile cunoscute sub numirea Siebenbürgen 
{fundus regius) cu largi privilegii, cari treceau peste limitele donați- 
unilor cunoscute pe acelea timpuri. Aceste privilegii se pot concentra 
în dogma constituţională de atunci „jus regalia maiora“ şi „jus re- 
galia minora“. 

Mai târziu, sub regele Matei Corvinul, prin o nouă donaţiune, 
coloniştii saşi obţin şi alte întinderi, peste cele asigurate de diploma 
andreiană. Concomitent cu această donaţiune, iarăşi. alte privilegii au 
fost asigurate coloniştiior sași. In baza acestor diplome, coloniștii sași 
Sau așezat pe acele :locuri unde îi găsim și azi. Această așezare, 
privită prin prizma doctrinei agrare, a fost cât se poate de bine con- 
templată și bine executată. Ea sa făcut după sistemul satelor, şi cu 
dreptul de proprietate. Incontestabil, că numai felul aşezării lor a 
putut salva existența etnică a acestor coloniști. Comunele compacte 
au asigurat existenţa lor naţională. Dacă pe vremuri coloniştii saşi 
„Sar fi aşezat după sistemul fermelor, azi nici urmă mar mai fi de 
' saşi în Ardeal. E 

In cursul timpului, coloniştii saşi sau dovedt a fi un element 
apreciabil. E! a fost un element de ordine, de cultură şi de progres. 
Lăsând la o parte+egoismul -lor, ajuns proverbial, sașii, în cursul tim- 
pului și-au împlinit rolul lor. Din păduri seculare şi terene mlăști- 
moase au făcut pământuri de cultură, comune înfloritoare, oraşe mari 
şi bogate. Sașii sunt autorii adevăraţi ai unei culturi agricole foarte 
avansate şi ai unei industrii mari și solide. In nici o regiune a țărei nu 
se găsește un progres mai remarcabil, ca în regiunea locuită de sași. 
Saşi dispun azi de o superioritate culturală. Se poate, ca această su- 

perioritate să-și afle motivarea ei în privilegiile trecutului. Viitorul a- 
propiat va dovedi, dacă elementul sas va putea menținea această su- 
perioritate și după desființarea privilegiilor economice. Vitalitatea ıle- 
mentului sas are cuvântul. Ñ 
_ După colonizarea saşilor, cea mai importantă a fost cea a Bana- 
tului. Ea s'a făcut după alungarea turcilor din această provincie. După 
cum se știe, Banatul a stat aproape 160 de ani sub ocupație tur- 
cească, Timişoara fiind sediul unui pașalâc turcesc. Sub ocupaţia tur- 
cească, populaţia rurală ma sporit nici ca cifră, nici ca progres eco- 
nomic. Ba, în urma persecuțiilor barbare ale turcilor, populaţia rurală în 
cursul timpului s'a rărit în așa măsură, încât regiuni întregi au rămas : 
aproape nelocuite, iar mizeria îu care a ajuns această. provincie era de: 
nedescris. In astfel de împrejurări, după alungarea turcilor, cabinetele 
din Viena trebuiau -să îndrepte starea economică a acestei provincii, 
înzestrată dela natură cu un sol fertil şi b-gat. Colonizările au fost 
singurul expedient prin ajutorul căruia s'a putut ajunge la sporirea 
populaţiei rurale, şi astfel la sporirea brațelor necesare pentru cul- 
tivarea pământului, şi la ridicarea producţiei agricole a ţărei. 
Colonizările. din, Banat au avut justificarea lor economică şi so- 
cială. Sunt scriitori unguri, „cari susțin că colonizarea Banatului s'ar 
fi făcut de cabinetele din Viena şi cu tendințe naţionale, deoarece nu- 
mai așa se putea explica numărul mare al coloniştilor germani aduşi aci. 
Faţă de susținerile lor, trebue observat că elementul german s'a dovedit 
cel mai bun pentru colonizare. Cabinetele din Viena au depus, se în- 
țelege, mari sforțări pentru reuşita colonizărilor din Banat. Prin deose- 
bitele legi și patente s'au asigurat coloniştilor privilegii, ba chiar şi 
ajutoare materiale, în scopul instalărei inventariului viu şi mort, necesar: 
culturilor agricole. (Vezi legea C MI din 1723) Patentul lui Iosif [l-lea 
din anul 1772 este unic în istoria colonizărilor. El formează o dovadă. 
vie despre nefericita situaţie economică în care se sbătea pe acea 
vreme Banatul. Efectul sforțărilor de colonizare ale cabinetelor din Viena. 
ma întârziat. Până la anul 1787 s'au înființat mai bine de 30 de co- 
mune coloniste în Banat. Se cifrează aproape la 14.000 numărul colo- 
niştilur veniţi până la acest timp. | 
Colonizările din Banat s'au făcut după sistemul satelor şi cu drep- 
tul de proprietate. Planul a fost înființarea de comune coloniste com- 
pacte și asigurarea lor cu elementele necesare pentru progres. In ge- 
neral se poate constata, că acest plan a fost bine întocmit şi executat. - 
Dovada o vedem în realitatea de azi. Aceste comune coloniste sunt» 
azi comune mari, bine organizate, cu o populație bogată şi disciplinată. 
Progresul agricol al acestei provincii este remarcabil, industrializarea 
producţiei agricole a ajuns la un grad avansat. ` Z 
Colonizări sau mai făcut și în Crişana. Comunele nemțeşti din 
judeţele Arad, Bihor şi Satu Mare sunt rezultatul colonizărilor de mai 
"de mulf. In general, colonizările făcute înainte de anul 1848, din punct 
de vedere agrar sunt justificate. Forma cum. ele au fost înfăptuite a 
fost bine aleasă. Rezultatul îl vedem azi. Colonizările de după 1848. ` 
se prezintă cu totul sub alt aspect. IOAN IACOB. 

Pacea 


__Nu există cetățean al Europei, care să 
nu fi urmărit cu emoție desbaterile dela 
Geneva, Problema desarmărei este pro- 
blema de căpetenie a timpului... 


(Articol de ziar) 


O adâncă emoție a provocat în paș- 
nicul nostru oraș, drama din str. Berze- 
lor Nr. 21. Pe când copiii Goga și lonet 
Cireşeanu se jucau de-a soldaţii în gră- 
dina unchiului și tutorelui lor, d. I. Po- 
pescu, revizor şcolar al judeţului, copilui 
Goga Cireşeanu a împuşcat din impru- 
dență cu un foc de carabină pe fratele 
său mai mic. Victima a sucombat ime- 
diat. Micul criminal, înspăimântat de fapta 
sa, a dispărut şi ma fost regăsit decât 
seara târziu, ascuns în zăvoiul ae la Gârla 
“Târgului. Impresia în oraș e cu atât mai 
mare, cu cât atât victima cât și autorul 
nenorocirei, sunt orfanii regretatuiui pro- 
fesor’ V. Cireşeanu, căzut pe front în 
campania din 1917, iar mama copiilor a 
fost .ucisă în toamna. anului 1916 de 
bombele avioanelor germane. 


(4 Universul" — Știri din Provincie) 


Fără îndoială, faptul divers din pagina a doua a Universului 
mu spune o prea mare noutate. 

Cine ma văzut orfanii războiului: găsind cea mai mare desfătare 
în jocul de-a războiul? Multe mame, cu haina încă cernită, acum 
cinci ani, când rănile războiului muşcaseră proaspăt din carnea tuturor, 
nu puteau face o mai mare bucurie copiilor, decât dăruindu-le o cutie - 
cu soldați de plumb. Astfel, orfanii celor de curând ucişi de glonț 
erau pregătiţi cu nevinovăție pentru masacrele viitoare. 

Din această pasiune a copiilor pentru tot ce e armă şi amintește 
lupta, psichologii au tras de mult concluzia că războiul se naște în 

firea omenească; e o. fatalitate: de neîntăturat, boală incurabilă, instinct 
moștenit în. sânge şi în cuget. 

Pacifismul nu se isbeşte astfel numai de teoria. “ăsboiului eroic, 
natural și regenerator, aşa cum a fost susținut de generalii nemți de 
odinioară, Moltke ori Bernhardi. Are -de luptat şi cu prejudecata celor 
mai 'biânzi şi mai puţin belicoşi filosofi. - Găsesc în William James, 
acest răsunet al «ntuziasmului puritan pentru sacrificiu: „In eroism, 
simţim bine că acolo se află ascuns misterul - vieții. Prelungirea unui 
instinct primitiv universal, războiul este și în ceasul de față, singura 
şcoală de energie care e accesibilă tuturor, fără excepție. Ceea ce ne 
trebuie acum să descoperim în domeniul social, este echivalentul : 
moral al războiului; ceva eroic care se vorbească sufletului oamenilor, 
tuturor oamenilor, tot atât cât războiul“ (Experiența religioasă. Trad. 
franceză pg. 312—315). 

Dar, dacă înainte de 1914, războiul mai putea apărea cuiva în- 
văluit într’o aureolă eroică, degradarea lui în asasinat metodic, savant. 
necruţător şi lipsit de cavalerism, aşa cum l-au îndurat neamurile ` 
Europei şi ale pământului, vreme de patru ani, nu mai îngăduie acum 
nici. o amăgire. 

Eroismul lugubru al epocei stă îngropat pentru totdeauna în: 
cele paisprezece milioane de teste care putrezesc deacurmezișul con- 
tinentului. Despre războiul eroic nu mai poate fi vorba. Se vorbește . 
însă despre războiul-necesitate. 

Căci două tabere există și astăzi. Războiul îşi are şi acum apă- 
rători bineconvinşi. Nu întemeindu-se pe vechile argumente de eroism, 
regenerare, cavalerism şi virtute naţională. Dar, spun dânșii, pe obiec- 
tiva observaţie a faptelor. După această temă, războaiele sunt inevi- 
tabile, fiindcă nu pot fi înlăturate cauzele permanente ale războaielor. 
Complexul internaţional arată că vor exista întotdeauna conflicte între 
vecini, necesități economice ultime, apăsarea celor slabi de către cei 
puternici, revendicări naţionale şi lupte pentru libertate. Ele vor duce: 
întotdeauna popoarele în pragul războiului. Cum să poți împiedica un: 
efect, dacă nu se pot înlătura cauzele? 

Intrun fragment din PEveil d'une Ethique internationale, Pierre 
de Lanux, arăta de aceea, cu drept cuvânt, mai deunăzi, zădărnicia: 
străduinţelor pacifiste, cât timp lupta pentru pacifism -nu va fi stră- 

mutată pe .terenul sufletescului.  Tocmelele, compromisurile, angaja- 
mentele, sancţiunile, pot amâna un războiu, pot constrânge statele să 
renunțe pentru un timp la războiu, dar nu pot șterge din istoria * 
omenirei războiul. Ba, erele îndelungi de pace vor ascunde pregătiri 
pentru mai teribile deslânţuiri de masacre, fiindcă fiecare stat, pe 
ferite, va pune la cale o mai înfiorătoare surpriză adversarului. 

S'a tipărit în ultimii cinci ani o întreagă literatură de războiue 
Alături de cea eroică, făcută să pună balsam pe rănile popoarelor, 
s'a tipărit şi o literatură realistă şi umanitaristă, care a arătat răz- 
boiul contimporan în toată hâzănia lui. Dar nici nu era nevoie de 
mult talent și de duioase fraze, pentru a ne învăța aceasta. Propria 
experiență A, tuturor ne-a cutremurat de oroarea fizică, de cruzimea 

consecințelor morale, de răsunetul pe care războiul Pa avut în mi- ` 
lioane şi milioane de vieţi sfărâmate 'și pentru totdeauna inconsolabile. 
Am mai văzut, tot din apropiata noastră experiență, că acei care au 
fotosit ceva întradevăr pe urma războiului, nu au fost acei care au 
răspuns la chemarea goarnelor, nici copii, nici fraţii, nici părinţii lor. 
Războiul a arătat odată cu înspăimântătoarele suferințe zădarnice ale 
oamenilor, şi imoralitatea lui; putinţa de înavuţire şi de trai bun, pe 
care-a dat-o pretutindeni unei alte armate din dosul fronturilor; ne- 
număraţii -profitori care-și rotunjeau -milioanelă și jucau vieţile și 
destinul altora la o bursă lugubră. sai 
Totuşi, peste aceste erori se țese pe încetul legenda. Ce a fost- 
mai plin de groază şi de revoltă este uitat. Omul doreşte să uite, se 
îndreaptă cu plăcere. spre tot ce-l poate. face să uite. Nu numai su-: 
ferința cărnei, dar şi răsunetul acestor dureri în sufletul sdrobit și: 


umilit, rămân îngropate undeva, îndepărtat. Peste această epocă se 


reface basmul războiului eroic şi cavaleresc. „In douăzeci de ani — 
scrie Georges Duhamel .— cei cari au făcut războiul, vor afla cum 
l-au făcut în cărţile celor cari mau fost niciodată în războiu“. Duhamel 
nu spune încă îndestul. Peste douăzeci de ani, chiar cei care au făcut: 
războiul vor scrie despre el aşa cum ar scrie. cei care nu lau făcut 
nici odată; adică, uitând tot ce a însemnat oroare, şi pinând în lumină 
o înşirare de episoade și de stări sufletești convenționale, aşa cum - 
ne-a învăţat din toate timpurile retorica războinică. | 

Este ciudat câte argumente pledează pentru desarmare şi paci- 
fism, și cum totuși desarmarea şi pacitismul rămân utopii irealizabile. 

, In domeniul dreptului, nenumărate exemple au dovedit: până 
acum că violența nu aduce la un rezultat echitabil. A muri pentiu 
dreptate, e fără îndoială eroic şi moral, Dar nu e nici o mângăere 
să mori pentru o dreptate problematică, atâta vreme cât ai cuvânt să 
te îndoeşti că moartea tă ar răscumpăra întradevăr dreptatea. Un stat 
care luptă pentru dreptate, chiar când va birui, nu are nici o sigu- 
ranță că sacrificiile sale au plătit o dreptate întreagă. De ce atunci 
numai decât războiul? Dreptatea în domeniul internațional e relativă, 
nu absolută. Te mulțumeşti cu un maximum, nu vânezi imposibilul. 
Arbitragiile conferinţelor dela Haga, dinainte de 1914, au rezolvat 
peste: şaizeci -de conflicte, dintre care multe, altfel, ar fi ajuns'la 
baionetă. Recapitulând acum toate aceste conflicte: aplanate, nu mai 
rămâne nici o îndoială, că pe calea armelor nu sar fi obținut rezultate 
mai drepte; chiar când am adăoga şi ipoteza, că ar fi biruit cu armele 
întotdeauna statul care avea dreptatea de partea sa. 

Mai există pentru partizanii războiului o ispită. Sunt câştigurile 
din domeniul economic. Invingătorul va stoarce maximum de foloase 
materiale dela” învins. In 1910, o carte profetică a lui Normann Angel 
dovedea logic şi intemeiat pe cifre, zădărnicia acestei iluzii. După în- 
cheerea răsboiului, biruitorul e tot atât de sărac ca înainte, dacă nu 
mai sărac încă. Interdependența economică ține atât de strâns astăzi 
legată soarta statelor între ele, încât îngenuncherea economică a unui 
stat are răsunet economic pe toată piața lumei și se întoarce chiar 

mpotriva învingătorului, care a crezut că va câştiga avantagii. Argu-: 


mentele lui Normann Angel au fost verificate şi adeverite de războiul 
cel mare. Sau împlinit punct cu punct. Anglia, -Statele Unite, Franţa, 
ltalia, învingătoare toate, îndură consecințele războiului în aceeaș 
măsură aproape cași Germania învinsă. Cu câteva milioane, însă, de 
morţi în plus, și cu ce desechilibru economic, care ruinează şi face 
să îndure cumplite suterinți o generaţie întreagă, aceea tocmai care 
a cules laurii biruinței. J 

Se socotea imediat după încheerea păcei, că fiecare mort da 
văzboiu a costat în mediu 75.000 franci francezi. Se puteau face, adică, 
din sumele pentru totdeauna pierdute, atâția rentieri pe viață câţi 
morți a numărat războiul. Mai târziu evaluările pagubelor îndurate de 
omenire, după studiile lui Keynes, și cuantumul despăgubirilor, au fost 
socotite. în cifre cu adevărat astronomice. Will Irwin a arătat într'o 
carte de curând apărută, 7he next War, că Universitatea din Michigan, 
cu toate vastele încăperi putând să cuprindă 10.000 studenţi și 500 
profesori, costă jumătate din preţul unui cuirasat. Totuș, în orice dis- 
cuţie a capitolelor bugetare, în orice Parlament din lume, dacă se mai 
pot ridica glasuri pentru economii în toate cheltuelile statului, îndată 
ce e vorba de construcții de cuirasate, de cumpărări de armament și 
muniții, glasurile amuţesc și toți cad de acord. E vorba de apărarea 


. națională. Nici o jertfă nu e prea mare şi nu e îndestulă. 


Fiindcă ideea desarmării, admisă şi discutată în principiu, e imediat 
respinsă când e vorba să fie aplicată în fapt. Admitem desarmarea, 
dar pentru alţii. 

Şi cu drept cuvânt. In starea sufletească a popoarelor de astăzi, 
«desarmarea, așa cum e propovăduită de înfocaţii pacitişti, egalează cu 
o sinucidere. Desarmarea locală și parțială osândește dinainte statul 


cel mai generos, dar devenit și cel mai slab, să cadă victimă cu braţele 


legate statului militarist. Numai o acţiune simultană pe viitor, aşa cum 
o vrea Liga Naţiunilor dar cum nu o poate impune deocamdată tuturor 
neamurilor, va cobori pe pământ acest vis suprem al tuturor utopiştilor 
din totdeauna In condiţiile de astăzi însă, care ar fi sancţiunile pentru 
statul rebel? Dreptul singur, chiar dacă e de partea unui stat, nu 
poate reține adversarul hotărât să calce o ţară şi tratatele în picioare. 
Experiența dureroasă a Belgiei nu e prea îndepărtată. Și Germania 
fusese doar o putere care garantase neutralitatea teritorului belgian! 
lar, cum ar fi ţinut socoteală Germania de dreptul ginţilor dacă ar fi 
fost învingătoare, ne imaginăm recapitulând numai o clipă tratatul de 
pace, impus odinioară nouă. Ce garanție poate oferi Liga Naţiunilor, 
că nu se va mai ivi un nou stat pirat, care să pregătească după fațada 
celui mai nevinovat pacifism, o altă încercare de cucerire a 
lumei cum a visat-o Wilhelm al ll-lea? Că va veni pe urmă o coaliţie 
care să restabilească această dreptate, posibil. Sigur chiar. Dar coaliția 
mu va fi oare silită să recurgă tot la arme? Nu va învia „războiul 
defensiv“ sau „războiul represiv“ dar tot răsboiul? 

Există credinţa, că invențiile despre care sa tot vorbit în ultima 
vreme vor face războiul atât de teribil, încât nimeni n'ar mai îndrăzni 

săl provoace. S'a pomenit despre nişte gaze ucigătoare, despre unde 
invizibile care distrug fulgerător, despre puteri tainice în stare să măture 
o oştire şi un oraș de pe fața pământului în 24 ore. Cu atât mai tragic - 
pentru omenire. “Căci ânseamnă tot atâtea arme mai teribile la înde- 
mâna unui stat aventurier. Fiindcă este exclus ca secretul unei ase- 
menea născociri să rămână iuutilizat, ori utilizat numai întrun scop 
generos şi ultim. O asemenea forță ucigaşă va fi capturată ori născocită 
şi de altă tabără, în laboratoriile ori arsenalele statului care nu ar 
face parte de Liga Naţiunilor şi mar vrea să țină socoteală de sanc- 
t unile ei. In marele răsboi, la fiecare invenție germană replicà una 
franceză, engleză ori americană. Ar fi un duel tragic, în care unul din 
doi ar sucomba, nu fiindcă a căpătat siguranța că arma adversarului 
e mai puternică, ci fiindcă această superioritata i-a fost demonstrată 
în fapt, teribil şi definitiv. Ce-ar însemna aceste forţe în mâna statelor 
care se mișcă misterios în Asia, ori în mâna unei armate roşii, care 
vrea să bolşevizeze lumea cu sila? 

Astfel, la fiecare argument pentru desarmare, se poate răspunde 
cu unul care să răstoarne toate construcțiile logice şi, vorba eroilor, 
lui Caragiale, viceversa. Căci desarmarea nu e numai o problemă! 
economică, politică, diplomatică, militară, logică, — ci şi o problemă 
sufletească. O problemă de educație. O mare, singură şi ultimă pro- 


- blemă morală a umanităţii. 


Până când nu va pătrunde în sufletul omenirei dorința păcei şi 
convingerea că răsboiul nu poate aduce după el decât mizerie fizică 
şi morală, încercările exterioare de constrângere sunt numai paliative. 

E pregătită îndestul, prin suferință, omenirea pentru a înţelege 
acest lucru? ` 

lată întrebarea la care nu pot răspunde oratorii pacifişti dela 
Geneva, și la care răspuns nu este încă. 

In „Discursurile sale către surzi“ Guglielmo Ferrero arată că 
omenirea acestui veac sufere de un rău care o oprește să-și găsească 
drumul izbăvirei. 

Renegând vechiul ei ideal spiritual, omenirea a crezut că-și va 
găsi fericirea ultimă cucerind bunurile pământeşti. Știința i-a pus la 
îndemână mașini formidabile. Oţelul, aburul, electricitatea, l-au făcut 
pe om stăpânul lumei. Nimic din ce năzueşte în domeniul material nu 
e imposibil. Toate tezaurile le stoarce, toate forțele le îngenunchie, 
toate avuţiile le poate dori. Plin de orgoliu, omul a crezut astfel că 
a răscumpărat păcatul lui Adam, că își va câştiga viața deacum înainte - 
fără sudoarea frunței. Are sclavi la îndemână să lucreze pentru dânsul, 
sclavi de oțel: maşinile. 

„Dar odată cu mașinile de vapori şi cu electricilatea a început 
insomnia lumei“. 

Niciodată omul n'a fost mai nenorocit, mai sărac, mai sclav, mai 
singur în deșertul vieţii, între cer şi pământ, decât acum, când maşinile: 
îi pun totul la picioare, și nu-i cer pentru cele mai nevisate miracole: 
şi bogății, nici atâta muncă fizică și oboseală, câtă puneau străbuniii 

ca să-şi are şi să-și secere un nevoiaş ogor cu un plug de lemn şi 
cu secerea lor primitivă. 

Căci, scrie Ferrero — „trezind în el dorințe și speranţe nemăr- 
ginite, uriaşii de fier au făcut un sclav din omul ce îi creiase pentru 
a se sluji de dânşii ca un zeu... Omul are două mijloace pentru a se 
bucura de bunurile vieţii, sau mulțumindu-se cu mai puţin decât are, 
sau procurându-și mai mult decât îi trebuie; sau reducându-şi nevoile, 
sau mărindu-și bogăţiile. Toate civilizațiile anterioare revoluţiei franceze 
au întrebuințat primul mijloc; civilizaţia occidentală întrebuinţează, de 
un veac, pe cel de al doilea. 

„Imbătată de puterea nouilor născociri, civilizaţia occidentală a 
fost cuprinsă de o nesăţioasă sete de bogății proaspete. A produce 
încă, a produce tot mai mult, aceasta-i pare cea mai mare fericire şi 
cea mai mare glorie. 

„Dar la ce bun această producţie, dacă consumația nu cores- 
punde? Şi iată atunci sabia universală, obligația de a produce și de 
a consuma, de a produce pentru a consuma, şi de a consuma pentru 
a putea produce“. 

„E, — cum adăoga Edm. Berthéleny, comentând cartea filozofului și 
istoricului italian, — cea mai înspăimântătoare eroare psichologică 
a timpului, aceea de a uita că omule din natura sa nesăţios, că satis- 
facerea mnei singure dorinţe devine automatic isvorul a mii de alte 
dorințe mai îndepărtate şi mai irealizabile. | 

La baza răsboiului a stat acest rău al veacului, acest nesațiu. 
“Toate poftele, toate complexele economice şi psichologice, sau des- 
lănţuit în jurul acestei tragedii interioare a individului contemporan. 
Vinovaţii răsboaiului nu trebuiesc căutați numai sus și numai într'o 
tabără, ci tot ce a fost cu putinţă, toate erorile și toate umilinţele - 
s'au împlinit şi cu complicitatea tacită a fiecărui individ, care în răsboi 
a crezut să afle resolvirea marei sale drame morale şi eliberarea tira- 
niei pe care o socotea economică, sau naţională, sau socială, dar care 
era de fapt, şi este tirania unui demon interior. 

E semnificativ că. soarta războiului, acum când morţii au putrezit 
de mult, o hotăreşte consorţiile de bancheri anglo-americani, şi că 
problema păcei o resolvă raportul Dawes. Herriot, Macdonald, tot 
sfatul adunat la Geneva şi la Londra, mau- discutat, nu sau mișcat, 
au decis sau mau decis ce-au vrut să hotărască, decât în funcţie de 
aprobarea bancherilor anglo-saxoni; ei sunt acum arbitrii păcei. 

E- o realitate care va îi făcând să se răsucească în gropile lor 
anonime mulţi morţi, dintre acei care au crezut că vor plăti cu viaţa 
lor altă lume de dreptate şi libertate ideală. | 

Generaţia care a purtat răsboiul se va stinge, şi încă ultimile 
răni ale răsboiului nu se vor fi vindecat. Căci tocmai această generaţie 
este și piedeca care stă în calea păcei de mâine. In sufletele conti mporane 
a rămas o luptă de idealism şi de prejudecăţi, de nădejdi și de desnă- 
dejdi, de uri şi de gânduri blânde, de pacifism şi de violenţă, care 
nu se va potoli nici odată. E o generaţie purtată către extreme, osci- 
lând între sentimente și judecăți contrarii. O generaţie cu resortul 

sufletesc rupt. Cu viaţa la respintenea a două lumi, una încă neîn- 
gropată și alta încă în devenire. O generaţie care se simte che.nată 
când spre ziua de eri când către cea de mâine, dar care nu-și poate 
trăi prezentul, fiindcă e terorizată de trecut şi e înspăimântată de viitor. 

O asemenea generaţie, cu sufletele sfârmate, nu este capabilă de 
o hotărâre sigură, practică, definitivă. Idealismul șovăelnic, balansat 
între dorința neputincioasă de bine și între vechile obiceiuri mentale, 
idealismul în numele căruia a vrut și mwa vrut răsboiul,l-a câștigat și 
îl suportă ca o mare nefericire, sileşte omenirea să prelungească 
hotărârea desarmării în ;discuţii de sofişti, de filozofi şi de retori, să 
convoace conferinţe la care să nu se decidă nimic, să temporizeze și 
să se îndepărteze cu frică şi cu indignare dela concluzii, de câte ori 
concluziile se impun. 

„Se ridică însă în urma noastră, generaţiile milioanelor de orfani 
care au învățat să silabisească în cartea vieţii la văpaia tuturor incen- 
diilor. Va fi o generație realistă, dușmană reveriilor filozofice, o ge- 
nerație pentru care problema pacifismului nu se va pune îngreuiată 
de ideologiile noastre contradictorii, de obiceiurile și de legămintele 
noastre, de urile şi de îndurarările noastre. Aceia vor putea vorbi de o pace 
veşnică, fiindcă până la dânșii se vor limpezi toate dezastrele răz- 
boiului, care nu au sfârşit, şi care nouă ni se par încă numai vremel- 
nice. Ei vor putea vorbi de o pace veşnică, fiindcă până la dânșii 
îşi va fi făcut poate loc în omenire și o altă etică de cât aceea care 
ne-a purtat pe marginea tuturor abisurilor. 

Not nu putem vorbi decât de o pace prelungită. De o desarmare 
prin constrângere, nu din convingere adâncă și unanimă, care să facă 
ostașii popoarelor să pună singuri armele jos. Căci această convingere 
nu va ieşi din câteva semnături la sfârşitul voluminoasele tratate. Ea 
se scrie în suflet. In alt suflet de cât acel pe care, nouă, nu ni-l mai 
poate schimba nici cel mai grandios și patetic discurs pacifist. 


= CEZAR PETRESCU 

Cleopatra Pipirig 


— Din amintirile unui feministi— 


Vă plac fecioarele îimbătrânite? Mie îmi plac. Ua femenist nw 
poate să fie decât prietenul acestor mărgăritare ale lumii femenine. 
Imi plac, şi le privesc cu nespusă duioșie, ca pe niște jertfe nevino- 
vate ale nedreptelor orâaduieli sociale. De dragul lor, pe flăcăii tom- 
nateci nu pot să- -i sufăr. Când întâlnesc pe vre-unul, îmi vine să-l 
iau de gât şi să-i zic: 

— Mizerabile, dacă te-ai fi căsătorit la timp, ar îi în lume cu o 
fecioară îmbătrânită mai puțin! 

Dar nevastă-mea şi nepotul meu Costică nu vreau să mă înţe- 
leagă. Mă certam cu ei, mai ales pentru Cleopatra Pipirig, ştiţi, domni- 
șoara dela numărul doisprezece. Cum noi locuim la numărul cinci, ne 
cerceta des. De se întâmpla să tie și Costica de faţă, el o lua în 
zeflemea aproape la toată vorba, iar eu, după depărtarea ei, îl mustram 
părinteşte. 

— Dracul so iea, — făcea Costică, lovind cu pumnul în masă. 
Nu vezi, că toată vorba ei e venin? O sută de fete tinere nu cleve- 
tesc atâta. într'o săptămână, cât a clevetit Cleopatra întrun ceas. 

— Ce clevetit? — strigam eu mânios. A spus doar adevărul. 

— Dracul s'a iea, încă-odată, — făcea şi nevastă-mea. E o plagă 
a societăţii, ca ori-ce facioară îmbătrânită. 

Dar waveau dreptate. Cleopatra era un înger, 

Avea un spirit de observaţie al scăderilor omenești, ca nimeni 
altul. Dela ea am cunoscut răutatea lumii și valoarea unor oameni 
pe cari îi socotiam virtuoși, vrednici de toată stima. Ah, şi cât de 
morală era Cleopatra! Exemplarul ei simț de moralitate se revolta îm- 
potriva extravaganțelor unor femei din buna societate, iar glumele ne- 
sărate ale tinerilor le sbiciuia cu tot focul celor treizeci şi opt de ani 
ai ei. Și vedeți, lumea o disprețuia tocmai pentru aceste eminente cali- 
tăți. Când, vorbind despre ea, o înfățișam ca pe un exemplar de vir- 
tute, nevastă-mea zâmbea cu răutate, iar Costică râdea cu hohot, 

— Cum să nu fie virtuoasă ? Din toată tinerețea ei nu i-a rămas 
decât virtutea... 

Intr'o zi, când am venit dela Pirot pe nevastă-mea am găsit-o 
bosumfiată, Când o găsesc aşa, eu tac. Astfel făceam și acum: tăceam 
şi oftam din toate baierile inimii. 

— Oftezi după vremile trecute? fäcu nevastă-mea, aruncându-mi 
o privire veninoasă. 


— Oitez, — îndrăznii să răspund. Plâng vremile trecute, cari 
nu se mai întorc.. 
-— O, nu te supăra, — îmi zise iar, apropiindu-se de mine și 


mângăindu- -mi fruntea. Eu o să mor, şi atunci inima Cieopatrei se va 
îmuia. 

— ` Mițo! — strigai, ca muşcat de şarpe, ce vrea să însemne asta ?... 

— Ce să însemne? Hm! De ce ne cercetează Cleopatra atât de 
«des? Iți spun eu: ca să fie, mă rog, tot în apropierea ta, până în 
Ziua când va putea să repare vechea greşală.. 

— Ce greșală, pentru numele lui Dumnezeu cel sfânt? 

— Nici nu ştii? Când te-a refuzat, necioplitule! Se miră tot 
orașul că ne cercetează atât de des, cu toate că în tinerețe a refuzat 
să se căsătorească cu tine.. 


— Nu-i adevărat, — am răcnit, şi aş fi mai zis, ceva, dar n'am 
încăput la cuvânt. Vorbea dumneaiei, repede, repede, — ca o maşină. 
Puteţi să vă închipuiţi.. 

— Da, da, da, — încheiă plângând, — eu mam căsătorit cu un 


om pe Care chiar și Cleopatra l-ă refuzat.. 

Eu cercam s'0 conving, că numai odată am văzut îi tinerețe pe 
Cleopatra. O scurtă vizită de rigoare, și atât. Abia oupa căsătoria 
noastră a introdus-o dumneaei la noi, pe baza prieteniei.. 

— Vorbe goale, — zise nevastă-mea. Chiar ea a spus... Doamnei 
Popescu, dşoarei Istrate, doamnei Moraru şi... Dumnezeu ştie cui încă, 
“Tu mureai de dragul ei (o, că mai murit!) i-ai cerut de câteva ori 
mâna, dar ea te-a refuzat, cum a refuzat şi pe alţii vre-o zece, pentru- 
că nu vi-se potrivea rangul.. „ Astfel ai fost silit să mă iei pe mine! 
Oft off, off! i 

Răsuflând din greu, se trânti pe-o canapea. Cine ştie ce sar 
mai fi întâmplat, dacă în momentul suprem mar fi venit Costică... 

l-am povestit totul, iar el mă asculta râzând cu hohot. 

-— Pentru astiel de nimicuri vă certați? ne zise apoi, devenind 
serios. A zis Cleopatra, da, a zis şi alte lucruri încă, dar ce să-i faci? 
©O fecioară îmbătrânită, care nu prea are multe amintiri dulci din 
vremea tinereței, e silită să se mulțumească cu amintiri croite de fanta- 
zie... Doar mo să spună că a avut peţitori puţini?... 

"Ce-a făcut, ce ma făcut nevasta-mea. destul atâta, Că s'au scurs 
vre-o şease luni și Cleopatra n'a mai dat pe la noi, 

Au fost şease luni de plictiseală pentru mine. Îşi rărise şi Cos- 
tică vizitele, umbla în dâra însurătoarei. Dar el, treacă, meargă ! Eu 
simţeam lipsa Cleopatrei. N'avea cine să-mi mai spună scăderile oră- 
şenilor și intimitațile lor familiare. 

După Icgodna lui Costică se mai înviorase puţin şi casa noastră. 
Elvira, un înger de fată, pentru care i-am adus lui Costică toate fe- 
licitările posibile, ne cerceta aproape în toată ziua, şi dacă se întâmpla 
să fie și Costică de față, casa noastră se ridica în slavă. 

Într'o zi Costică a intrat fără să bată în ușă, şi fără să ne zică 
bună ziua. Așa, ca o furtună. | N 

— Stiți o noutate? — ne zise, trântindu-şi pălăria pe un scaun 
şi mușcându-şi buzele.... l i 

_"—.Te.va fi lăsat Elvira, — am zis eu. | 


— Aş! E ceva şi mai. delicios. Viitoarea mea soacră a.primit o 


prea plăcută vizită. Închipuiţi-vă : Cleopatra Pipirig... 

— Si-apoi... E 

— Şi-apoi... nu ştiu de la cine a auzit, că eu sunt un pierde- 
vară, un aventurier, un. cartofor, un escroc, și bolnav de-o boală in- 
curabilă... îi 

— E rea lumea, Costică, — i-am zis cercând să-l mulcomesc. 
Dacă Cleopatra a dat:pe la soacră-ta, te asigur că a desmințit aceste 
zvonuri infame. ENE PE 

— Unchiule, — îmi strigă Costică, — eşti un om imposibil! 
Şi ieși fără să ne. zică rămas bun. 

După vre-un ceas a venit Elvira. A intrat iarăși . primăvara în 
casa noastră. Imi părea rău că sa dus Costică, și din când în când 
mă uitam pe fereastră să văd: nu seîntoarce? Așa făcea și nevastă- 
mea. De-odată, începu să schimbe la feţe. 

— Ghiciţi, cine vine? 

— Costică, am răspuns de-odată şi eu şi Elvira. 

— Aş! — făcu nevastă-mea, privindu-ne disperată. E Cleopatra 
Pipirig... - i 

— Mătuşă, eu plec, — grăi atunci Elvira, ridicându-se... 

— Nu, draga mătușii, — îi zise nevastă-mea îmbrățişând-o, tu 
nu pleci. i 
Apoi, îndreptându-se spre mine: 

— Tu, Mitică, treci în odaia de-alături şi primeşte pe Cleopajra. 
Fă-i vânt repede, spune-i că eu nu-s acasă. Vorbește-i despre... 
emanciparea femeilor. l 

Cleopatra îşi făcu delicioasa apariţie, şi ne adresă câteva în- 
trebări convenționale. 
; — Ştii domnule Mitică, — îmi zise apoi, — m'am gândit mult, 
să viu ori să nu viu... La urmă mi-am zis: ar fi păcat să nu fac o 
supremă încercare, ca să abat o mare nenorocire dela familia acestui 
om onest. E vorba de nepotul dumitale. N'aș vrea să se nenorocească... 

— O, inimă de aur, — oftai privind-o cu nespusă duioşie, iar 
ea urmă înainte, înşirându-mi scăderile părinților Elvirei și zugrăvind 
şi pe Elvira cu un penel maiestru. Cu un cuvânt, mi-a deschis ochii. 

— Off, — gândiam, — bietul meu nepot! 

— Şi-apoi, — încheiă Cleopatra, e bolnavă de-o boală incura- 
bilă, moştenită dela părinți... Întreabă numai pe doamna Popescu și 
pe domna Anastasievici. Salvează-l, domnule Mitică, salvează-l... 

„Vă puteţi închi pui, cu ce sentimente mam întors -la temi: Le-am: 
găsit îmbrățișate, “şi. din privirile lor am înțeles. că aŭ auzit totul. . 
Elvira făcea sforțări să-mi zâmbească, 

— Scumpa mea nepoţică,. — i-am zis: îmbrățișând-o,. — lumea: 
e rea. A iscodit o- mulțime de minciugi despre Costică şi despre tine. 
Cleopatra, suflet'bun şi. curat, care: nu- și poate închi pui să se. -abată 
vre-o nenorocire asupra altor oameni, sa grăbit să-mi spună totul.. 
Bunătatea ei trebue să: ne  încânte, deşi, de-astădată a căzut jerttă 
unor uneltiri infame... 

Nevastă-mea puse mâna pe-o carte groasă. 

— Incorigibilule! Ai merita să-ţi-o arunc în cap! 

Când sau trimis invitaţiile la nunta . Jui. 'Cpstică, 'nèvastă-mea . 
stăruia să-i trimit una şi Cleopatrei. 

— O să vezi, că în bunătatea ei, vine la nuntă.. 

Nu i-am dat ascultare. Nam vrut să dau: prilej Cleopatrei să. 
mai compătimească pe. sărmanul meu nepot. - 

© Nu ştiu ce va aduce viitorul. Deocamdată, Costea” e fericit ew: 
Elvira lui. Când vin la noi, ridicăm casa în slavă, glumim și me n 
de toate nimicuriie. Dar despre drepturile femeilor nici-un cuvânt. 

-— Eu nu am “nici-un drept, — spune Elvira, îmbrățişându-şi., 
bărbatul. Toate drepturile sunt ale lui Costică! Aşari, puiule ? 

* A %* 

Cum vedeţi, ne trece vremea destul de bine. Dar... îmi lipseşte l 
Cleopatra. N'am ‘cui să-i vorbesc despre drepturile : femeilor, şi n'are' 
cine să-mi spună: ce se mai întâmplă prin familiile prietenilor din oraş?” 

Cred, totuşi, că va reveni. Atunci, privind cu duioşie părul ei - 
roșcat și obrajii ei brăzdaţi cu începuturi de creţe, voiu lua noui și 
noui rezoluțiuni de-a upia pentru desăvârşita emancipare a femeilor.: 


‘SEPTIMI U POPA 

Consfințirea invaziei străine 


Problema străinilor, despre care sa vorbit cu o legitimă îngrijo- 
“rare în aceste pagini, se apropie de un Sfârşit dintre mai neplăcute 
pentru noi. Administrația ţării, care-prin moravurile ei şi-a asumat cel 
puţin jumătate din vină pentru provocarea acestui dureros capitol final, 
“alături de cauzele provocate de infiuențe externe, vine să-și încoro- 
neze opera acum, răpindu-ne aproape orice nădejde pentru viitor. 
-Milioanele de călători puşi în mișcare de cxodul războiului din Ga- 
liția şi de intoleranța violent manifestată în jurul nostru, căutând o 
nouă patrie, au găsit-o acum definitiv, când autoritatea” românească 
îi ridică la rangul de cetăţeni de plin drept ai țării. 

Nepriceperea sau reaua credință guvernamentală a comis ireme- 
diabila greşală, însărcinând cu îndeplinirea formalităţilor cerute de 
noua lege pentru dobândirea şi constatarea naţionalităţii române, 
““eXcluziv organele administrative, adică pe vinovaţii de eri; evident, nu 
pentru a le da ocazie să-și repare alunecările legale sau morale, ci- 
-pentru a le repeta, inlăturând orice concurs din partea societății sau 
a celorlalte instituţiuni de stat. Legea şi regulamentul privitor la còn- 
statarea naţionalității se mulțumesc cu listele întocmite şi verificate 
de primarii rurali sau urbani şi de primpretori. Consiliul de miniştri, 
“prin regulamentul publicat, nu a găsit necesar să formeze măcar o 
comisiune din cetățenii: îngrijorați de viitorul țării, care să asiste şi să 
Suprâvegheze lucrările -exponenților săi rurali. Dar nu sa gândit nici 
_în comunele urbane să aibă măcar concursul poliţiei care, — de bine 
de rău — poartă o evidență despre aceia cari, fără nici un drept, 
sporesc rândurile populaţiei acestei țări. Inlăturând pe cei dintâi che- 
mați să controleze lucrările de constatare a naţionalităţii, restul proce- 
durii nu mai are multă importanță, deoarece comisia de prima instanţă, 
instituită pe lângă Curțile de Apel, şi cea de pe lângă Casaţie, nu va 
judeca decât în chestiunile pe cari autoritatea administrativă va bine- 
voi a i-le trimite. Prin urmare, primpretorul şi primarul, rura! sau urban, 
sunt în fond suprema autoritate care conferă calitatea de cetăţean român. 

Un slab control al autorității administrative ar putea constitui 
afișarea listelor. Dar dispoziţia aceasta este iluzorie, căci nu ne putem 
închipui cum se vor afişa listele cetățenilor din Cluj sau Oradea-Mare, 

cuprinzând zeci de mii de nume. In asemenea împrejurări, publicul 
cași celelalte: autorități, nu poate face uz de dreptul de apel împotriva 
înscrierilor ilegale. 

Oricare ar fi însă neajunsurile legii, răul cel mai mare zace în 
scurtimea termenului și în graba cu care sau cocoloşit lucrurile. Afir- 
măm acest lucru nu din spirit de critică, căci am fi prea fericiți să 
nu fi avut trista ocazie să ne ocupăm de această chestiune, dar ne-am 
convins că, cei cari aveau de gând să-și exercite palidul control acordat 
de favoarea guvernamentală, erau în imposibilitate să-l facă. Am ur- 
mărit de aproape lucrările de constatare a naționalităţii în orașul Timi- 
şoara, uride, câf: va tineri sau organizat direct în acest scop, cari, totuşi, 
până în prezent nu au putut înainta decât un număr de 1500 de ape- 
luri împotriva înscrierilor. făcute pe bzze îndoelnice. Oricât ar părea 
de mare acest număr, el nu constitue decât o infimă părticică din 
numărul acelora cari tind cu orice preţ să intre în rândul cetățenilor 
români. Făcând abstracție de cei cari şi-au aranjat situația mai din 
vreme, după o statistică oficială (si deci incomplectă) în Timişoara 
trăesc 12.000 de cetățeni. străini. Faţă de acest număr extraordinar, 
excluderea — dacă se va face — a .celor 1500 contestaţi nici nu va 
ușura, nici nu va agrava situația. Dar munca acelora, cari au desco- 
perit și acest mic număr de contrabandiști, are marele merit de a ne. 
atrage luarea amiute asupra proporţiilor nemaipomenite pe cari le-a 
luat invazia străină, și ne desveleşte în acelaș timp neseriozitatea gu- 

vernării noastre, în toată goliciunea ei. 

Astfel, de unde constatarea naționalități trebuia să ne aducă o 
degajare de cel mai greu balast politic și economic, ne amenință 
cu un efect diametra! opus : să consfințească de drept ceeace până eri 
era fraudă și abuz. Căci în listele întocmite au fost trecuți toți aceia, 
cari puteau să producă un act liberat de vreo autoritate publică înainte 
de unire. 

| In faţa unei primejdii cu urmări grave pentru viitorul acestui 
colţ de ţară, şi în ceasul al unsprezecelea, ne ridicăm din nou şi cu 
ultima energie împotriva procedării guvernamentale, invitând socie-. 
tatea românească — singura dela care mai putem aştepta un bine : 
dezinteresat — să apere patrimoniul nostru naţional de impetuoasa 
năvală străină. Operațiunile cu privire la constatarea naționalității . 
fiind aproape terminate, calea cea mai eficace -ṣi imediâtă ar fi să 
se ceară prelungirea termenului cu cel puțin încă şase luni, iar pri- 
măriile urbane să publice, iar nu să afişeze numai, listele” de cetă- 
teni, indicând în dreptul fiecăruia datele și actele în baza cărora a 
fost introdus. Numărul intruşilor în țară este aşa de mare, încât nu- 
mai publicitatea cea mai largă i-ar putea descoperi. Obţinând pre- 
lungirea termenului de constatare şi de apel, un lucru care se poate 
acorda fără nici o modificare a legii, să se organizeze intelectuali- 
tatea fiecărui oraş din Ardeal, după exemplul dela Timişoara, şi să . 
apere cu îndârjire şi cu toate mijloacele țara, de dezastrul ce i se 
prepară. 

P. NEMOIANU 

Un propagandist cultural oficial: 
Ig. Hertz 


Arătam, în alt articol, activitatea guvernului actual în legătură cu 
-mişcarea culturală din Basarabia. Nu găsiam cuvinte de laudă, pentrucă 
nici nu le merită acei în sarcina cărora este adăugat şi curentul na- 
țional, curent pornit sănătos în trecut, și înăbușit astăzi sub interese, 
afaceri, şi tot ce e în afară de cultură. Presa, arta, teatrul, editura, se 
zbat de moarte, ca orice întreprindere care nu se poate comercializa 
în folosul partidului. La o populaţiune de trei milioane locuitori, navem 
o foaie culturală, n'avem o revistă. Până şi pe scriitori, în turneele ce 
le fac, oficialitatea îi îndrumă prin alte ţinuturi, ferindu-i de Basarabia. 
Mai anii trecuţi, în Transilvania s'au inaugurat câteva sute de biblioteci, 
pe când în Basarabia se ’nchid „cele înființate sub altă guvernare, din 
“propriu îndemn. Glodul nepăsării sașterne tot mai compact, ca și pe 
„drumurile sub care zăcăminte de pietre adastă. mânile harnice. 


Dar, să dăm Cezarului ce i se cuvine. Aş putea să trec drept 
„om pătimaş, dacă n'aş arăta că, în sfârşit, coaja nepăsării a plesnit, 
„şi colțul unui început de interes se ivește în lumina nădejdilor noastre. 
„Astfel se spulberă vina oficialităţei, şi factorii. răspunzători “se încing 
cu un nimb care ni-i face simpatici. Miniştrii, reprezentând cultura, 
Sau trezit, sau mişcat în bârlogul lor, biurourile au prins viaţă, cu- 
luarele forfotesc, şi registrele de eșire s'au mărit cu un număr. 

După o îndelungată şi serioasă chibzuială, la care au contribuit 
Secretarul. general cu toți directorii și şefii de servicii, d. ministru 
al Instrucțiunii a redactat către toate școlile circulara nr. 31092, pe 
care am avut fericirea s'o găsesc la o sărăcăcioasă şcoală dintr'un 
-tot atât de sărăcăcios sat basarabean. O reproduc aidoma, fiind inte- 
resantă și. prin stilul ei, și prin gramatică: 

„Domnule director, 

„In editura Ig. Hertz (calea Victoriei 15, București) a apărut 
broşurile „Steaua copiilor şi a tinerimii“ unde sunt publicate o mulțime 
din comorile noastre literare și universale. , mă 

Față cu interesul urmărit pentru educarea tineretului şi opera de 
unire sufletească, ministerul o recomandă școalelor, și vă roagă ca 
la rând să o recomandați elevilor dela şcoala dv. înştiințându-ne de 
numărul exemplarelor ce trebuește”. 

lată-l deci pe Ignatz Hertz propagandist naţional oficial! Editorul 
lui Sherlock Holmes are tot dreptul să se bucure de ocrotirea mini- : 
sterului de Instrucţiune, ca unul care, sub nemți, în timpul ocupației, 
scotea calendarul „Lumea Ilustrată“ cu pozele lui Mackensen, von 
Teuli şi alţii, cu biografiile și laudele fără frâu ce se cuvineau duş- 
manilor noştri şi prietenilor săi. ADR 

Dar să vedem care sunt „comorile noastre literare“ cu cari mi- 
nisterul de Instrucție, prin Ig. Hertz, urmăreşte „educarea tineretului şi 
opera de unire sufletească“. Arătarea câtorva din broșurile apărute vor 
edifica pe cititori: C , PN 

„Un duel în aeroplan“, nr. 13, cu perle literare cari cinstesc 
obrazul autorului circulării: „Erau dresori de foce, era un clown care 
făgăduia să înghită un chilogram de peşti vii şi să-i dea înapoi teferi, 
fără să-și facă vreun rău la stomac“... f | . 

Alte broșuri: „Din aventurile detectivului american Joe Jenkins“, 
„Casa cu 10 fete“, „Pedeapsa Talionului“, „Doi nebuni“, „Făgăduința 
celor doi hoţi“, etc. etc. i 

Cu asemenea comori literare d. ministru al învățământului va 
desăvârși educaţia elevilor şi va cimenta -opera de--unire spre sună-— 
toarea_ bucurie 'a editorului din calea Victoriei 15. DR 

Cât de nerecunoscători suntem noi românii!... Cetăţenii Capitalei 
nu de mult s'au adunat, încheind un protest împotriva dorinţei dlui Ig. 
Hertz de-ași mări locuința, scoțând-o până în mijlocul căiei Victoriei, 
Pentru munca depusă de d. Ignatz pe tărâmul național-cultural, măcar 
‘de atâta favoare se putea bucura, după cum ministerul a fost destul 
de  mărinimos, înființând o contabilitate pentru domnul Hertz, 
unde să se fină socoteala „numărului exemplarelor“ ce trebueşte fie- 
cărei şcoli. , 

Intreb, bàțos, pe d. Ig. Hertz: cât îl costă circulara? 

Soroca D. IOV 

GAZETA RIMATĂ 


Politică balneară 


- Partidul național a con- 
"“vocat o consfâtuire ia băile 
Sovata. 


Partidul național a ținut 
o întrunire la băile Buziaş. 
Ziarele 


In recele anotimp târziu, 
Soborul domnului Maniu, 

Cu Cicio Pop și cu Deleu, 

Nu se mai strânge la Șimleu 
Și nici nepoţii nu mai vin ` 
La Romulus din Sânmărtin, — 
Ci 'n lungul drum rătăcitor 
Își poartă toți tristețea lor, 

Pe munţi, pe dealuri și prin văi, 
Mutându-şi cortul pela băi... 
In goale „hall“-uri de hotel, 
In timp ce plouă subțirel 
Și-un chelner moțăie posac 
Vârât în frigurosu-i frac, 
Sosește suta prin noroi 
Călcând pe veştedele foi, 

Can urma unui drum de veci 
(O sută *'n care sunt treizeci) 

Și-așa cum vin și cum se duc, 
Se scutur frunzele de nuc, 

Și ei sunt plini de pesimism 
De ploaie, de reumatism: 

O elegie balneară | 

In acest trist sfârşit de vară... 


Au fost, sărmanii, peste tot, 

Și sunt bolnavi de nu mai pot. 
„Sau pus la Buziaş subt duș, 
Au suferit- masaj, frecuș, 

lar la Sovata, cufundați 

Au stat în lac (iot nesăraţi) 

Și `n fundul Ocnei sau lăsat, 
„Dar încă nu sau vindecat... 
Sau dus apoi la Techir Ghiol, 
Au pus politica'n nămol 

Dar, cum era de bănuit . 

Incă mai mult sau nămolit, 
Căci boala lor e boală grea, 
Nu scapă nimenea de ea... 

Și- acum, când cura sa sfârşit, 
lar bine lucrul ma ieșit, . 
Grăiește Vaida- Voevod 

Rău - suferindului nerod: 

— „Demult voiam, mărog, să spun, 
„Că tot Karlsbadul e mai bun!..“ 


ABDUL-MASA]-7 ECHIRGHIOL 


i 

INSEMNĂRI 


Intruniri inutile. —- D-nii Iuliu Maniu 
-şi Alexandru Vaida, nenorocoşii călă- 
“tori permanenţi ai politicei româneşti, 
nu şi-au terminat încă turneul lor de 
vacanţă. Să recunoaşțem, au cam în- 
“târzlat... Ziiele se fac din ce în ce mai 
“scurte, amurgurile tomaatice, ca sin- 
-gurătatea flăcăilor bătrâni,. sunt tot 


mai triste, și, peici pe colo, au înce- ` 


-put să cadă frunze arămii din copaci 
„osteniți de rod. Până şi păsările co- 
drilor se gândesc să aprecieze buna 
«căldurică a cuibului. Numai cei doi şefi 
„ai aşa zisului partid național mai circulă 
“încă, din consfătuire în constătuire, 
de-alungul staţiunilor climaterice. De- 
'unăzi s'a ţinut conciliul dela Sovata, 
„acum întrunirea dela Buziaş. Acolo 
au fost băi de sare, aci duşuri cu acid 
carbonic. Partidul se vede, e serios 
“bolnav... 

Tratamentul nu ni se pare însă efi- 
cace. Să ne oprim, de data aceasta la 
Buziaş. Lăsând la o parte figura im- 
:punătoare a protopopului Ghidin, care 
a prezidat întrunirea (şi de care, cei 


mai mulți diatre dumneavoastră *n'au 
auzit niciodată) marele eveniment po- 
litic na adus cu sine nimic nou. Dl. 
Alexandru Vaida s'a mai jurat incă odată 
că opoziţia nu e desbinată, după ce 
s'a repezit ca un tigru asupra țără- 
niştilor, iar dl. luliu Maniu s'a decia- 
rat gata să ia singur răspunderea 
guvernării, dacă celelalte partide de- 
mocratice se hotăresc să-i ofere cola- 
borarea lor. Vorba e a lui Farfuride 
din Scrisoare pierdută: — „Să se 
revizuiască, — zicea eminentul bărbat 
politic provincial despre modificarea 
Constituției, — primesc, dar atunci să nu 
se schimbe nimic“. Atât şi nimic mai 
mult. Subiect pentru gazeta rimată a 
Țării Noastre, o undă de decepţie 
printre partizanii amăgiţi cu vorbe 
goale, dar, mai ales, un val de com- 
plectă nepăsare în opinia noastră pu- 
blică, multă, puţină, câtă avem. In 
definitiv, domnii aceștia, cari se tot 
adună, cu cortul lor, în diferite loca- 
lităţi de pe teritorul Ardealului, pentru 
a-şi depăna pe acelaş fir banal o su- 

părare răsuflată, nu mai reuşesc să 
oprească astăzi atenția nimănui. Nu 
sunt interesanți. 

ıı Căci o țară întreagă nu-şi poate 
reţine răsuflarea, tocmai întrun mo- 
ment când a început să resimtă oare- 
cari dificultăţi de respiraţie, pentru a 


' urmări- cu atenţia încordată imposibila 


şaradă: când vine la putere, cum vine 
la putere și că cine vine la putere par- 
tidul domnilor Maniu şi Vaida? Po- 
litica e o boală ciudată. Cu cât te în- 
grijeşti mai mult de tine însuţi, cu 
atât îți merge mai rău! 


Desvelirea monumentului Vlahuţă. 
— In dimineaţa zilei de 21 Septemvrie 
se va desveli în grădina publică din 
Bârlad monumentul ridicat de bârlădeni 
poetului A. Vlahuţă care, prin nașterea, 
copilăria și prima sa tinereţe, este:un 
fiu al judeţului Tutova şi-al orașului 
"Bârlad. Vlahuţă sa născut: în satul 


` Pleșeşti, comună Buda, judeţul Tutova, 


și a trăit dela vârsta de şase până la 
nouăsprezece ani în Bârlad, întreţinând 
în tot deauna celé mai strânse legături 


cu locurile nașterii și copilăriei sale.. 


0 . Societatea literară „Academia Bârlă- 


deană“ roagă pe toţi scriitorii, inte- 
tectualii şi pe toţi acei cari-au înţeles 
că glorificarea, măcar după moarte, 


„a conducătorilor sufletești ai neamului 
-nostru este-o datorie de recunoștință, 
„să-şi impue sacrificiul unei călătorii 


pân'la Bârlad, şi să ia parte Ja desve- 
lirea acestui monument. Sărbătorirea 
aceasta pioasă a “lui Vlahuţă, care-a 
-fost nu numai un mare poet, un mare 
răscolitor de energii, dar şi-un mare 
cetățean, se cuvine să fie-un prilej de 
reculegere şi de hotărâri bărbătești 
pentru desfășurarea *n viitor, a vieţii 


noastre culturale. 


Apărătorii intruşilor. — Ne-am o- 
prit și noi, cu legitimă mirare, în fața 


unei plângeri a dlui Pantelimon Ha- 


lippa, deputat al județului Chişineu, 
pe care comisia locală de încetăţenire 
se spune că a uitat să-l treacă în rân- 
dul celor cu depline drepturi cetățenești 


în România întregită.. Spuneam, că nu 


poate fi la” mijloc decât o eroare a cu- 
noscutului fruntaş basarabean, a cărui 
calitate de cetățean român nici ñare cum 
să fie contestată, nici nu mai are ne- 
voie să fie dovedită. “lată, totuș, că zia- 


rele din Capitală” atordă o 'tasemnă- 


tate exagerată acestui incident, mai 
mult amuzânt decât îngrijitor, şi fac 
în jurul cazului Halippă un sgomot, pe 
cât de asurzitor pe atât de suspect. 
Adevărul de-acum, trei zile închină nu 
mai puţin decat trei articole, întrun 
Singur număr, înduioșându-se pe fie- 
care pagină (afară de aceea a anun- 
țurilor) în fața soartei triste a acestui” ` 
român adevărat, care a ajuns un soi 
de „heimatlos“, în feliil refugiaților din 
Galiţia. 

Ne-am întrebat, îngrijorați: pentruce 
atâta emoție, când, nu mäi încape in- 
doială, d. Halippa mare să rămână, în 
niciun caz, pe din afară? Numai pen- 
tru a batjocori o presupusă chiţibuşe- 
rie birocratică? Ori s'au hotărât din- 
tr'o dată, gazetele din strada Sărindar 
să semnaleze cu acest prilej abuzurile, 
mult mai grave și mult mai serioase, 
cari se săvârșesc în cealaltă direcţie, 
în favoarea mosafirilor nepoltiţi? Măr- 
turisim, că această din urmă presu- 
punere mavea niciun temei. Deci, ea 
nu s'a realizat. Dimpotrivă. Adevărul, 
dimpreună cu vecinii săi din Lipscă- 
ria gazetărească a Bucureştilor, în ne- 
mărginita lor simpatie pentru toți ne- 
dreptăţiţii legilor noastre barbare, se 
gândesc, și de data aceasta, tot la 
bieţii emigraţi din Galiţia, cari nu-și 
vor putea validita proaspetele lot drep- 
turi. Pentrucă, raționează susnumiţii 
protectori, dacă un deputat, un basa- 
rabean 'neaoș, un fruntaş politic, a fost 
omis din registre, vă puteţi închipui ce 

se întâmplă cu cei mulți și slabi, cu 
cei persecutați şi amărâţi, cu cei să- 
raci şi fără drept de apărare... 

Ce se întâmplă cu aceştia? Ne-am 
putut convinge deunăzi, la Sighetul Ma- 
ramureșului, unde peste 1500 de in- 
truşi au fost descoperiţi, la o singură 
inspecţie, cu actele falşificate, gata de 
a deveni locuitori de veci ai primitoa- 
rei noastre tàri. La aceştia, fireşte, 
z aristica înstrăinată nu coasimte să 
- se gândească., Ea nu vrea să priceapă, 
că nu ace: cu drepturi, rămaşi nein- 
scriși în registre, ci aceia trecuţi a- 
colo prin fraudă, reprezintă -primejdia 
adevărată. Țăranul dela Orhei nu va 
avea nevoe niciodată să-și dovedească 
cetățenia cu acte ticluite. In privința 
aceasta, să maibă nimenea nicio grije. 
El e de aici, și de totdeauna. Ce ne fa- 
cem însă cu musafirii, cari au devenit, 
de pe o zi pe alta, stăpânii casei noas- 
tre? 

Despre aceștia să spună ceva, dacă 
le dă mâna, domnii dela Adevărul! 


Tabula rasa. — Cât de bună şi de 
îngăduitoare e vremea! Ce repede ui- 


tám! Cum se schimbă oamenii! Cine. 


ar fi crezut, acum patru sau cinci ani, 
că di Romul Boilă, fostul şef-al. Apro- 
vizionării în Consiliul dirigent, de nu- 
mele căruia se leagă începuturile co- 
rupției. în Ardeal, se va ridica odată 
să apere cinstea publică și să ceară 
controlul avarilor... Și cu toate aceste, 


s'a întâmplat și o astfel de minune. 


Fostul patron al comisarilor de ali- 
mentaţie din 1919, publică in Patria 
un articol, foarte scurt şi foarte prost, 
pe care cu mult succes l-ar fi putut 
corecta un bun elev din clasa a doua 
primară, și în care îşi ia aere de refor- 
mator moral, infierează greşelele se- 
menilor săi, şi făgăduieşte mântuirea 
sufletelor prin anafura comitetului de o 
sută. Este, cașşi cum cel mai proaspât 
falit al tribunalului Ilfov s'ar oferi să 


aranjeze situaţia financiară a ţării; 
caşi cum redactorii dlui Albert Honig- 
man dela Lupta s'ar apuca så continue 
pe seama lor Magnum Ethymologicum- 
al regretatului Haşdeu. 

Dar, nu numai atât. DI Romul Boilă 
are la îndemână şi alte indrăsneli, Ne- 
potul dlui luliu Maniu, fost candidat 
de advocat la Blaj, autorul a două ca- 
lendare tipărite la Dicio-Sân-Mărtin ca 
pe vremea diaconului Coresi, — şi care. 
pentru aceste motive, şi pentru altele, 


"a ajuns profesor de drept constituțio- 


nal la Universitatea din Cluj, — cere nici 
mai mult nici mai puţin decât să se- 
schimbe toate legile şi să se prefacă 
toate instituţiile publice ale României 
intregite. Altfel, nu va fi bine: de noi... 
Să se facă, adică, un soi de tabula 
rasa a trecutului, pentrucă totul e rău 
şi totul e putred pe cele două coaste 
ale Carpaţilor; singura salvare e în 
ceeace va clădi de-acum incolo, dela 
temelie, înţelepciunea dlui Iuliu Maniu. 

Tabula rasa... Asta ar veni cam aşa, 
ca un fel de „Schwann d'riiber“ gene- 
ral, spre folosul așa zisului partid na-=- 
tional.. Am priceput. Noua noastră Con- 
stituţie ar îi inlocuită cu genialul curs 
pe care-l gângăveşte dl Romul Boilă 
nefericiţilor săi ascultători siliţi, şi nici 
odată nu s'ar mai pomeni, bineinţeles, 
despre vama pe care acelaș domn Ro- 
mul Boilă o aşezase la Predeal, 
un an după matea adunare dela Aiba 
lulia. ` ` 

Cu aceste două condiții, am trăi în 
România întregită ca în raiul lui Mo- 
hamed. Tabula rasa... 


Numărul Avram lancu. — Numero- 
şilor noştri cetitori, cari ne-au cerut în 
ultima săptămână să le trimitem separat 
numărul din Țara Noastră închinat me- 
moriei lui Avram Iancu, trebuie să le 
răspundem şi pe această cale, că ne- 
mai având exemplare disponibile, decat 
pentru colecţiile destinate nouilor a- 

Donaţi, nu putem satisface nici una 
din cererile care ni s'au făcut. Pentru 
măgulitoarele eldgii primite din diferite 
părţi, şi adresate chipului in care a 
fost redactat ' numărul nostru festiv, 
mulţumim însă cu recunoştiința pe care 


o. datorează totdeauna o modestă trudă, 


pr: ţuită mai mult chiar decât se cuvine. 
Cu acest prilej se cade să răspundem 
- şi câtorva întrebări ce ni s'au adresat. 
Articolul dlui Octavian Goga, intitălat: 
Avram lancu și apărut în fruntea acelui 
“număr, este întradevăr discursul pe 
care directorul Țării Noastre Pa rostit 
la serbările „Asociaţiei“, în Câmpeni, 
din partea Academiei ronâne. Discursul 
wa fost înregistrat, ce e drept, de o anu- 
mită parte a presei din Capitală, pentru 
motive pe cari nu e nevoie să le mai 
reamintim  cetitorilor acestei reviste. 
Iaregistrăm numai satisfacția pe care, 
desigur, a resimţit-o Lupta, văzând 
că şi Universul, recentul ei protector, 
s'a alăturat de data aceasta la deli- 
cata conspirație a tăcerii. 


Dușmăniile personale. — Presa 


noastră independentă dela Bucureşti 
nu Vrea să respecte nici în ruptul ca- 
pului un elementar principiu demo- 
cratic, acela de a nu se amesteca în 
afacerile interne ale altor ţări. Sunt o 
seamă de guverne în Europa, cari nu 
convin dlui Albert Honigman, şi pe 
cari neîafricatul luptător le combate 
cu cea din urmă energie. N'are, de 
pildă, dl. Mussolini, pe toată suprafaţa 
Peninsulei, duşmani personali mai în- 
verșunaţi decât în redacţia Luptei; 
pr ma cucuvaie a guvernării fasciste 
a câctat pe coperișul Diminefei. E la 
mijloc o gravă atingere a acelei suve- 
ranităţi politice, de care are dreptul să 
se bucure fiecare popor independent, și 
ne mirăm că nu s'a iscat încă nici ua 
conflict diplomatic. 

Dar, să lăsăm gluma la o parte. 
Faptul ni se pare destul de caracte- 


rist c, pentru a merita atenţia câtorva 
rânduri serioase. Vă aduceți aminte 


de asasinarea deputatului socialist 


Mateotti. N'aţi uitat, prin urmare, nici 
furtuna de protestare umanitaristă, 
deslănțuită în paginele gazetelor anu. 
mite din Capitală. Săptămâni de-arân- 
dul, guvernul dela Roma a fost, pe 
malurile Dâmboviței, ţinta unor furi- 
oase atacuri; fascismul italian era zu- 
grăvit ca o doctrină criminală, a cărei 
stârpire devenise o necesitate mondială; 
iar dl. Benito Mussolini se vedea in- 
fățişat inaintea publicului românesc 
ca un sângeros dictator reacționar. 
Emoţia, se înțelege, era ca de obicei, 
cam exagerață. Asasinii lui Mateotti 
au fost prinşi, instrucția şi-a urmat 
cursul, şi nici o umbră de bănuială 
pa căzut asupra actualului preşedinte 
de Consiliu al Italiei. 

lată, însă, că întâmplarea voiește să 
arate şi cealaltă față a medaliei. Un 
nou asasinat s'a întâmplat la Roma. 
De data aceasta, victima e deputatul 
fascist Casalini, iar criminalul s'a do- 
vadit a îi un militant socialist. Roju- . 
rile sunt inversate. Da, dar în presa 
de pe strada Sărindar nu se mai mișcă - 
nici o picătură de cerneală dela locui 
ei din călimări. E un fapt divers, peste 
care se trece cu o totală indife- 
rență. Un fascist ucis? Ei, şi? Cu atât . 
mai bine... Nu putem fi umanitarişti 
cu oricine! 

Nu vi se pare cu tâlc, această pro- 
cedare a aceloraş domni, cari, la noi 
acasă găsesc motive destule să justi- 
fice bomba lui Max Goldştein, dar pre- 
tind pedepse exemplare pentru două 
geamuri sparte de studenţi? 


O chestiune de cămaşe. — Inţe- 
legem, fără nici o greutate, dorința 
partidului țărănist din vechiul Regat 
de a-şi lărgi propaganda politică în 
Areal, acum după ce planurile de fu- 
ziune cu grupulcțul dlui Iuliu Maniu 

` nare, 


-acest „om al diavolului“ 


s'au destrămat pentru totdeauna. Nu 
ne miră, prin urmare, că ziarul Aurora 
al dlui dr. N. Lupu a început să se 
intereseze mai de aproape de treburile 
publice ale acestui colţ de ţară. Ii 
suntem chiar sincer îndatoraţi. Dar, 
pentru Dumnezeu, nu se găseau alţi ițari 
de închiriat, dincoace de Predeal, de 
cât aceia ai reputatului voiajor comer- 
cial și achizitor de anunțuri, Leonard 
Paukerow? Căci, ce fel de țărănist 
poate să fie noul redactor pentru Tran- 
silvania al Aurorei? Ce puncte de în- 
Tudire sufletească sau stabilit ca prin 
farmec între refugiatul din Galiţia şi 
fostul învăţător dela Topoloveni? 

Nu vedem decât o singură asemă- 
Caşi d. Ion Mihalache, di. 
Leonard  Paukerow poartă cămașe. 
Pentru nimic în lume însă acesta din 
urmă mar avea curajul s'o scoată pe 
dinafară... 


Intre foștii pertractanți. — Câtă 
dreptate am avut, când am' suspectat 
sinceritatea tratativelor recente dintre 
partidul țărănist şi ce! așa numit na- 
tional, reiese abia acum, dupăce mâinile 
întinse s'au prefăcut în pumni ame- 
nințători, şi dupăce murmurul târguielii 
s'a preschimbat în sgomot de ceartă. 
La ultima întrunire a comitetului de 
treizeci din Buziaş, dl. Vaida a botezat 
pe d. Stere: „omul diavolului“, deşi cu 
a inceput 
fostul preşedinte al Consiliului dirigent 
cele dintâi pertractări. 


lată acum şi răspunsul partidului! 


țărănist la discursul dlui Vaida, care, 
în cuvântarea sa, a crezut de cuviinţă 
să se proclame partid naţional-ţărănesc. 
Cităm textual: 


„Partidul naţional nu s'a desmeticit 
nici acum din lovitura pe care a că- 
pătat o prin denunțarea fuziunei. Era 
prea frumos, și ei nu se pot împăca 
cu ideea că au pierdut totul. Astăzi par- 
tidul naţional este în imposibilitate 
de a mai găsi o apropiere de orice alt 
partid. Demascat în țintele și princi- 
piile sale nu se mai poate organiza în 
vechiul regat. izolat, cu oarecare ră- 
dăcini numai într'o regiune, nu mai 
are nici un temeiu să ceară puterea, 
Se pare că această tragică situaţie 
îl îndeamnă să alunece pe căi ne în- 
găduite. Partidul național cearcă să 
fure astăzi numele partidului țărănesc. 
Ceace nu a putut lua de bună voie, 
cearcă să-şi procure prin furt tușinos. 
Furtut numelui partidului țărănesc este 
o rușine, un act murdar care va apăsa. 
asupra partidului naţional, şi va avea 
consecințe grele asupra autorităţii şi . 
situaţiei morale a conducătorilor par- 
tidului național. Unde ne mai e spe- 
ranța cu care au fost aștepţaţi frații 
de dincolo pentru a ridica nivelul vieţii: 
noastre politice? Vom ajunge să pre- 
ferăm apucăturile absolutiste dar sin- 
cere ale  bizantinismului oligarhiei 
noastre, decât acele perfide și josnice 
ale jesuitismului oligarhiei ardelene“, 

lată unde a dus politica de zig-zag; 
a d-lui luliu ‘Maniu. Tovarăşii dum- 
nealui ţărănişti, cu eare se arăta mai- 
acum doi ani, braţ la br.ţ, în sala 
Dacia, au ajuns să urască mai mult 
partidul național decât pe dl, Ion Bră- 
tianu. E un succes, pentru care toți 
partizanii trebuie să-i predea fostului. 
advocat din Blaj, sincerile lor felicitări.. 

